Iktatószám: HIV/494 -10/2025.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2025. október 29-ei rendes nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Az előterjesztő:** Naszádos Péter polgármester

**Készítette:** Halász Éva ügyvezető HÉVÜZ Kft.

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet (a továbbiakban: Várakozási Ör.) módosítását kezdeményezem.

**2025 adventi parkolási javaslat:**

2024 évi próbaüzem bebizonyította félelmünket, hogy a december hónapra biztosított teljesen ingyenes parkolás a Nagyparkolóban azt eredményezte, hogy 7/24 órás parkolásra használták az emberek, így pont azt nem sikerült elérnünk, amit szerettünk volna, hogy adunk egy kedves gesztust annak, aki ide látogat a karácsonyi vásárra, vagy csak egy pár órás fürdésre, mert az nem tudott leparkolni.

Az adventi programok a városunkban november 29, szombattal kezdődnek, így véleményünk szerint ettől az időponttól kezdve a Nagyparkolóra érdemes lenne bevezetni egy 4 órás ingyenes parkolási lehetőséget mindenki számára (így a programokat nyugodtan tudnák élvezni, viszont megszűnik az, hogy a 334 parkolóhelyen folyamatos bent tartózkodik 250 autó 24 órás folyamatos parkolásban)

A városi utcai parkolásra javasolnánk annyi könnyítést, hogy az adventi hétvégéken szombat-vasárnap legyen ingyenes a parkolás, így a hétvégékre adunk egy választási lehetőséget, aki hosszabban szeretne időzni az az utcai parkolásban ingyen megteheti azt, aki viszont a vásár közelében akar parkolni, az választhatja nagyparkolót, ahol 4 órát ingyen parkolhat.

A december 22 és január 7 közti időszakot külön választanánk, mert ott jogszabály szerint is lesz sok olyan nap, ahol teljes város területén kellene ingyenes parkolást biztosítanunk, így ott javasolnánk, hogy mind a Nagyparkoló, a Víztorony parkoló és az utcai parkolók legyenek ingyenesek. Nyitottra hagyott sorompókkal, és lezsákolt automatákkal egyértelműsítve, hogy ez alatt a 2 hét alatt mindenhol ingyenes a parkolás. Így a szabadságokat is ki tudnánk adni a kollégáknak. Egyedül a sétáló utcai sorompókat hagynánk működőre, hiszen az nem parkoló, annak az esetleges szervizelése is minimális lehet)

**Összegezve:**

2025 november 29 – december 21:

* Nagyparkoló 4 órás ingyenes parkolás, napi egyszeri behajtás esetén igénybevehető kedvezmény
* Utcai parkolók szombat és vasárnap ingyenesek

2025 december 22 – 2026 január 7:

* Nagyparkoló ingyenes (nyitott sorompókkal)
* Víztorony parkoló ingyenes (nyitott sorompókkal)
* Utcai parkolók ingyenesek (lezsákolt automaták)
* Sétáló utcai sorompók működnek majd

2025 január 8-tól visszaállítanánk a normál parkolási rendet.

**A módosítás várható pénzügyi hatása:** mivel 2024 december hónapban a nagyparkoló területén ingyenes volt a parkolás, így nem származott belőle bevétel. Ott a javaslat szerinti kedvezményes 4 órás parkolás után, a parkoló autókból várható bevétel. A városi utcai parkolásnál 23 üzemnap volt 2024 decemberben, az ott realizált bevétel 2.051.555,- Ft volt, az idei évben az üzemnapok a javaslat szerint 15 napra változnának, ami nem jelentene jelentős változást a bevételekben, hiszen ez idő alatt a nagyparkoló isrészben fizetős maradna, így összességében a tavalyi bevételekkel számolhatunk.

**Általános indokolás**

Az adventi időszakban cél a vendégforgalom növelése és ennek egyik támogatása kedvezményes és díjmentes várakozás biztosítása.

**Részletes indokolás**

1. § Szabályozza a kedvezményes és díjmentes várakozás időtartamát.

2. § A 6/C. § hatályon kívül helyezéséről rendelkezik a szabályozási cél megvalósulását követően.

3. § Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A megkeresések megtörténtek, a válaszra 2025. október 28-ig határidőt biztosítva.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítása minősített szótöbbséget igényel.

**2.**

**Hévíz Város Önkormányzata Képviselő-testületének**

**…./2025. (X. ...) önkormányzati rendelete**

**Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról**

[1] Hévíz Város Önkormányzat Képviselő-testülete a díjmentes és kedvezményes várakozási (parkolási) közszolgáltatás biztosításával kíván hozzájárulni az adventi időszak ünnepléséhez.

[2] Hévíz Város Önkormányzat Képviselő-testülete a gazdasági kamarákról szóló 1999. évi CXXI. törvény 37. § (4) bekezdése alapján a Zala Vármegyei Kereskedelmi és Iparkamara, továbbá a fogyasztóvédelemről szóló 1997. évi CLV. törvény 45. § (1) bekezdés e) pontja alapján Társadalmi Egyesületek Zala Megyei Szövetsége véleményének kikérésével a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 4. alcíme a következő 6/C. §-sal egészül ki:

„6/C. §

(1) A Nagy parkoló tér zárt parkolóban 2025. november 29. és 2025. december 21 között napi egy alkalommal a 4 órát meg nem haladó várakozás díjmentes.

(2) A várakozási övezetek területén 2025. december 22. és 2026. január 7 között a várakozás díjmentes.”

2. §

Hatályát veszti a Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 6/C. §-a.

3. §

(1) Ez a rendelet – a (2) bekezdésben foglalt kivétellel – 2025. október 31-én lép hatályba.

(2) A 2. § 2026. január 8-án lép hatályba.

.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Társadalmi-gazdasági hatása:** az adventi időszak támogatása a kedvezményes és díjmentes parkolás biztosításával.


**Költségvetési hatása és a rendelet megalkotásának szükségessége:** a bevétel csökkeni fog.

**Adminisztratív terheket befolyásoló hatása**: nem jelentős, kihirdetést és rendszer beállítását érinti. Kommunikációs feladatot fog jelenteni.

**A jogszabály alkalmazásához szükséges személyi, szervezeti, tárgyi és pénzügyi feltételek** a HÉVÜZ Kft-nél rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** marad a működő rendszer és díjfizetés.



**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető  HÉVÜZ Kft |  |  |
|  |  |  |  |